{'rm': 'Plinavant po la societad refusar in acquistader, sche quel na declera – sin dumonda da la societad – betg expressivamain ch’el haja acquistà las aczias en agen num e sin agen quint, ch’i n’existian naginas cunvegnas da prender enavos u da restituir aczias correspundentas e ch’el portia la ristga economica ch’è colliada cun las aczias. Mo perquai che la dumonda è vegnida inoltrada tras la banca da l’acquistader, na po ella betg refusar l’inscripziun.', 'en': 'The company may also refuse to accept an acquirer if at the company’s request the acquirer fails to declare expressly that they have acquired the shares in their own name and for their own account, that there is no agreement to take back or return the shares concerned and that they bear the economic risk associated with the shares. The company may not refuse acceptance on the grounds that the request was made by the acquirer’s bank.'}